burgasdotpro/wikipedia huggingface dataset:
Jednu šancu mi daj

„Jednu šancu mi daj“ je prvý singel slovenského speváka Mira Jaroša z výberového albumu "Všetko najlepšie". Bol vydaný 16. mája 2012. V 35. týždni roku 2012 sa stal 13. najhranejšou slovenskou skladbou v našich rádiách.
O singli.
Elektronická nahrávka doplnená elektrickými gitarami pochádza z výberového albumu "Všetko najlepšie". Autorom hudby je Miro Jaroš a Vlado Gnepa, text napísal Miro Jaroš a Roman Maturkanič. Nahrávku remixoval na promo singel Robert Burian.
Stopy v snehu

„Stopy v snehu“ je vianočný singel slovenského speváka Mira Jaroša. V 50. týždni roku 2011 sa stal 16. najhranejšou skladbou.
O singli.
Hudbu a text napísal Miro Jaroš, producentsky sa na skladbe podieľal s Vladom Gnepom. Nahrávka nevyšla na žiadnom predajnom nosiči.
Český slavík

Český slavík (v rokoch 1999 – 2017: Český slavík Mattoni; po slovensky Český slávik) je anketa popularity českých spevákov organizovaná každoročne v rokoch 1996 – 2017 a potom znova od roku 2021. Nadviazala na podobnú staršiu anketu, ktorá sa volala Zlatý slávik.
Slávik

Slávik môže byť:
Gandak (rieka)

Gandak (-po hindsky) alebo (Kálí) Gandakí (-po nepálsky) alebo v južnom Nepále Nárájaní (-po nepálsky) je rieka v Nepále a severnej Indii. 
Vzniká sútokom viacerých tokov v strednom Nepále. Je dlhá 690 km. Pri meste Patma sa vlieva do rieky Gangy. Na hranici Nepálu a Indie je na rieke retenčná nádrž. Gandak sa využíva na splavovanie dreva a zavlažovanie. Vyskytujú sa tu často ničivé záplavy.
Štvrte

Štvrte môže byť:
Thersippos

Thersippos (, ) je v gréckej mytológii syn a následník aténskeho archonta Archippa. 
Thersippos sa po smrti svojho otca Archippa stal štvrtým doživotným archontom v Aténach. Podľa antického autora Hieronyma vládol od roku 993 pred Kr. do roku 952 pred Kr.
Po 41-ročnej vláde Thersippa sa jeho nástupcom stal syn Forbas. Okrem týchto informácii nám antickí autori o Thersippovi nič bližšieho neuvádzajú.
Amsterdam (rozlišovacia stránka)

Amsterdam môže byť:
Aischylos (rozlišovacia stránka)

Aischylos (starogr. "Αἰσχύλος" – "Aischylos", ) môže byť:
Emil Bihary

Emil Bihary (* 31. júl 1910, Veľká Poľana – † 4. december 1976, Prešov) bol slovenský futbalista a hokejista.
Životopis.
Narodil sa 31. júla 1910 vo Veľkej Poľane. Pochádzal z rodiny miestneho gréckokatolíckeho kňaza. Päť mesiacov po narodení mu zomrel otec a mama s tromi synmi sa v roku 1911 presťahovala najprv k babke do Stakčína a potom do Prešova.
Klubová kariéra.
S jeho menom je spätých vyše tridsať rokov prešovského futbalu. Najprv obliekal dres prvého prešovského klubu PTVE, tri zápasy odohral aj za tím RUSJ (založený profesormi Ruského gymnázia), sporadicky obliekal i dres Törökvésu. V roku 1936 prestúpil do Slávie Prešov. Aktívne hrával ešte v sezóne 1943/1944 a naposledy si obliekol futbalový dres Sparty Prešov ako 37-ročný v divíznom stretnutí na ihrisku v Levoči (Slávia vyhrala 3:1).
Bihary bol aj vynikajúcim hokejistom. V roku 1932 získal so Sláviou Prešov titul hokejového majstra Slovenska, v roku 1941 vyhral s celkom Slávie medzinárodne obsadený Tatranský pohár a bol vyhlásený za najlepšieho hráča turnaja. V rokoch 1940 – 1944 reprezentoval Slovensko.
Trénerská kariéra.
Po prestupe v roku 1936 do Slávie Prešov bol poverený vedením dorastencov. V štyridsiatych rokoch 20. storočia s nimi získal tri tituly majstrov Slovenska (1940, 1941, 1942). Vychoval hráčov ako Ján Karel, Ladislav Pavlovič, František Semeši, či Gejza Šimanský.
Murter (mesto)

Murter je mesto na rovnomennom ostrove v Chorvátsku v strednej Dalmácii. Ostrov je s pevninou spojený mostom, ktorý sa pravidelne zdvíha, aby mohli preplávať lode .
Dejiny.
Kedysi tu bola rímska osada Collentum, ale dnes sú viditeľné už len jej základy. V okolí je niekoľko kostolov z doby od 16. do 19. storočia (kostol sv. Michala - 1770 a kaplnka sv. Rocha - 1760).
Námestie SNP (Banská Bystrica)

Námestie SNP je centrálne námestie v Banskej Bystrici. Je orientované východo-západným smerom.
História námestia.
Námestie bolo utvorené začiatkom 16. storočia. V roku 1526 bolo námestie centrom baníckeho povstania. V roku 1937 sa námestie volalo Masarykovo. 30. októbra 1944 na námestí vyznamenal vtedajší prezident Jozef Tiso nemeckých vojakov, ktorí sa zúčastnili na potlačení Slovenského národného povstania. Pri tejto príležitosti uskutočnil aj prejav. Námestie bolo zrekonštruované v roku 1994. Pribudli nové osvetlenia a dlaždice. Námestie sa tiež stalo pešou zónou. 
Popis námestia.
Na námestí stojí viacero hodnotných budov a domov. Najstaršie z nich boli postavené v 15. storočí. Z tohto obdobia pochádza Pribicierov dom. Na prelome 15. a 16. storočia vznikli (Ebnerov dom (č. 22), Cisársky dom (č. 20) a Šikmá veža.
Šikmá veža mala v minulosti viaceré názvy: 
- Hodinová (z čias jej výstavby)
- Vážnicová (lebo stála vedľa budovy mestskej váhy)
- Zelená (pre sfarbenie jej medenej strechy)
- a od konca 19. storočia Šikmá (vďaka narušeniu statiky a jej postupnému odklonu). Stavať sa začala v roku 1552. Pôvodne bola postavená len do výšky terajšej ochodze 20,5 metra, ale koncom 17. storočia bola v barokovom štýle nadstavaná s ďalšími hodinami.
Od postavenia veža niekoľkokrát vyhorela a prešla viacerými úpravami a prestavbami. Jej dnešná podoba je z čias po ničivom požiari z roku 1761. Od roku 1920, kedy došlo k spomínanému narušeniu jej statiky, sa až do roku 1959 (kedy bola veža stabilizovaná) vychýlila zo svojej osi až o 68 cm. Odvtedy sa už ďalej nenakláňa. Pri renovácií námestia v rokoch 1993 až 1996, bola veža rekonštruovaná a sprístupnená verejnosti. Po 101 drevených schodoch je možné vystúpiť na ochodzu veže, odkiaľ je nádherný výhľad na celé mesto ako aj okolité kopce.
V podobnom čase vznikol aj tzv. Krebsový dom (tiež nazývaný u Raka, č. 18). Benického dom (č. 16) pochádza z prestavby v polovici 17. storočia.
Na námestí sa tiež nachádza stará radnica, pôvodne Mühlsteinov dom a biskupský palác z roku 1787.
V dome zvanom Kammerhof sídlil medzi rokmi 1450 až 1870 jeden z troch pivovarov v meste. Už v 14. storočí patril rodine Karlovcov, podľa ktorej je pomenovaná mestská časť Karlovo. Neskôr patril Barbore Edelpöckovej, milenke kráľa Mateja. Od roku 1871 v ňom sídlia štátne lesnícke organizácie, pod súčasným názvom Lesy Slovenskej republiky.
V meštianskom dome na Námestí SNP č. 14 v čase SNP sídlil hlavný partizánsky štáb. V Ebnerovom dome sa dnes nachádza sídlo Banskobystrického samosprávneho kraja.
Na námestí stojí barokový Mariánsky stĺp z roku 1719, obelisk na pamiatku vojakom Červenej a Rumunskej armády a fontána s predchodcami z 16. storočia.
Aischylos (syn Agaméstora)

Aischylos (, ) je syn a následník aténskeho archonta Agaméstora.(pravdepodbne mýtický) 
Aischylos, syn Agaméstora, bol posledným archontom, ktorý svoj úrad zastával až do svojej smrti. Podľa antického autora Hieronyma, vládol od roku 778 pred Kr. do roku 755 pred Kr.
Staroveký autor Eusebios z Kaisareie uvádza, že počas jeho 23 ročnej vlády sa konali prvé olympijské hry, na ktorých v behu na jedno stadion zvíťazil Koroibos z Élidy. Do tejto udalosti od vlády prvého aténskeho kráľa Kekrópa ubehlo 780 rokov. Dátum prvých olypijských hier (776 pred Kr.) sa potom stal začiatkom gréckeho kalendára. Nástupcom Aischyla sa stal Alkmaión, ktorý vládol len dva roky a potom Aténčania obmedzili dĺžku panovania archóntov na desať rokov.
Murter

Murter môže byť:
Dánske národné futsalové družstvo mužov

Dánske národné futsalové družstvo mužov je národné družstvo mužov, ktoré reprezentuje Dánsko v medzinárodných futsalových súťažiach a priateľských zápasoch. Funguje pod záštitou "Dansk Boldspil-Union" (DBU). Prvý medzinárodný zápas odohralo v roku 1989. Vo februári 2016 mu patrilo vo svetovom futsalovom rebríčku 63. miesto. 
Vrcholné podujatia.
Na majstrovstvách sveta FIFA sa dánske družstvo predstavilo iba raz, v roku 1989, vtedy na pozvanie FIFA. Po prehre s a remíze s však už na postup zo skupiny nestačila ani jasná výhra na . Keďže sa žiadnej kvalifikácie na MS dánske družstvo nezúčastnilo, na ďalších turnajoch šampionátu sa nepredstavilo. 
Na majstrovstvá Európy UEFA sa družstvo neprebojovalo. Prvú kvalifikáciu absolvovalo až v roku 2013 na ME 2014. V predkvalifikačnej skupine síce vyhralo nad aj domácim , v priamom súboji o postup do hlavnej kvalifikácie však prehralo v derby zápase proti . Vo svojej druhej kvalifikácii zaznamenalo čiastový úspech postupom z predkvalifikácie do hlavnej kvalifikácie, v ktorej ale prehralo všetky 3 stretnutia.
Všetko najlepšie

Všetko najlepšie môže byť:
Korporatívnosť

Korporatívnosť môže byť:
Ádi Granth

Ádi Granth (-po pandžábsky; doslova "Prvá kniha") je svätá kniha sikhov. Je to kompilát textov viacerých hinduistických svätých, ktorý v roku 1604 zostavil guru Ardžuna a o sto rokov neskôr revidoval guru Gobind Singh. Kniha je predmet uctievania a jediná duchovná autorita sikhov. Jej originál údajne zhorel počas nepokojov v Amritsare v roku 1984. Iné zdroje uvádzajú, že ho vlastnia Ardžunovi potomkovia žijúci v indickom meste Kartarpur.
Podnikový dizajn

Podnikový dizajn môže byť:
Letisko Singapur-Changi

Letisko Singapur-Changi (IATA: SIN, ICAO: WSSS) je letisko v juhovýchodnej Ázii, na východnom konci Singapuru. Od roku 2011 je siedme najväčšie na svete a druhé najväčšie v Ázii. Prevádzkuje viac ako 100 leteckých spoločností a je domácim letiskom pre Singapore Airlines, SilkAir a Tiger Arways. Ročne odbaví v troch termináloch okolo 66 miliónov cestujúcich. Letisko bolo otvorené v roku 1981 s jedným terminálom, druhý bol vystavaný v roku 1990 a tretí v 2008.
História.
V minulosti na medzinárodné lety slúžili letiská v Paya Laber a Seletar, no hrozilo im preplnenie a preťaženie, pretože mali iba jeden terminál a jednu dráhu. Singapurská vláda mala dve možnosti: rozšíriť letiská alebo vystavať nové. Najskôr rozhodla o rozšírení letiska v Paya Laber, no v dôsledku ropnej krízy bol projekt zastavený. 
V roku 1975 sa rozhodlo, že sa postaví nové letisko na najvýchodnejšom cípe ostrova, pričom lietadla musia prilietať od mora na východnej strane, aby sa zabránilo prípadnému leteckému nešťastiu či okolitému hluku. Nové letisko stalo jedným z najväčších projektov v histórii Singapuru. 
Okolité močiare boli vysušené . Staviteľom letiska bola japonská firma PentaOcean. Prvý stavebný kameň bol položený v roku 1979, pričom prvý terminál stál už v roku 1981, aj s riadiacou vežou. Prvý let na nové letisko sa uskutočnil 1. júla 1981 z Kuala Lumpuru v Malajzii. Druhý terminál z roku 1990 bol vytvorený pre check-in a batožinu. S príchodom väčších lietadiel ako Boeing 747 a Airbus A380 bol vystavaný v roku 2008 tretí terminál.
Alfa Pictoris

Alfa Pictoris (α Pic/ α Pictoris/ Alpha Pictoris) je najjasnejšia hviezda v súhvezdí Maliara. Patrí medzi podobrov spektrálnej triedy A vo vzdialenosti 99 svetelných rokov. Ide o hviezdu približne 35-krát svietivejšiu, 3,1-krát širšiu a dvojnásobne hmotnejšiu ako Slnko. Rovnako, ako iné hviezdy tohto typu, aj alfa Pictoris pozoruhodne rýchlo rotuje.
Alkmaión (archón)

Alkmaión (, ) je syn a následník aténskeho archonta Aischyla (pravdepodobne mýtický). 
Alkmaión bol archontom len dva roky. Podľa antického autora Hieronyma vládol od roku 755 pred Kr. do roku 753 pred Kr.
Staroveký autor Eusebios z Kaisareie uvádza, že po jeho vláde Aténčania zrušili dedičnú a doživotnú vládu archontov a nasledujúci archonti boli už volení a čas ich panovania bol obmedzený na desať rokov. Vládou Alkmaióna sa tak skočilo 315 ročné panovanie archontov, ktorí boli potomkami kráľa Nestora z Pylu. Alkmaión sa neskôr považoval za zakladateľa urodzenej aténskej rodiny Alkmaionovcov, z ktorej pochádzali okrem iných Perikles a Kleisthenes.
Karotén

Karotény sú skupina nenasýtených uhľovodíkov so vzorcom C40Hx, ktoré sú tvorené rastlinami a nedokážu byť vytvárané žiadnymi živočíchmi. Patrí medzi pomocné fotosyntetické pigmenty, dôležité pri fotosyntéze. Tvoria červené alebo oranžové farbivo nachádzajúce sa hlavne v rastlinných tkanivách (napríklad v mrkve, ovocí), z ktorého vzniká vitamín A. Sú prítomné v bunkovej membráne a lipofilné (rozpustné v tukoch). V bunkách rias ale aj vyšších rastlín fungujú ako filter chrániaci bunky a DNA pred nebezpečenstvom ultrafialového žiarenia.
Slow Dazzle

Slow Dazzle je piaty sólový štúdiový album Johna Calea. Jeho nahrávanie prebiehalo v londýnskom štúdiu Sound Techniques. Album vyšiel v marci 1975 ako jeho druhý album vydaný vo vydavateľstve Island Records. Okrem sprievodnej skupiny, ktorá na albume hrá, sa na ňom podieľal aj Geoff Muldaur, ktorý spieva sprievodné vokály v piesniach „Guts“ a „Darling I Need You“. V tom istom roku Cale hral na Muldaurovom albume "Having a Wonderful Time" na violu v skladbe „Higher and Higher“. Skladba „Mr. Wilson“ je venovaná Brianovi Wilsonovi zo skupiny The Beach Boys.
Skladby.
Všetky skladby sú napísané Johnom Caleom okrem uvedených výnimiek.
Seiko Group

Seiko Group (transkripcia: "Seikó gurúpu") je japonská podniková skupina, združujúca tri nezávislé podniky: Seiko Holdings Corporation, Seiko Instruments Incorporated a Seiko Epson Corporation. Spoločnosti patriace do skupiny sa venujú okrem iného výrobe hodiniek a tlačiarní.
Agaméstor

Agaméstor alebo Agaméstór (, ) môže byť v gréckej mytológii:
Reštrukturalizácia (konkurzné právo)

Reštrukturalizácia je (na Slovensku od roku 2006) zákonom riadené ozdravenie podniku, s cieľom uspokojiť veriteľov vo väčšom rozsahu ako pri konkurze. Reštrukturalizácia je alternatívou k likvidačnému konkurzu. Na Slovensku sa reštrukturalizácia riadi Zákonom 7/2005 Z.z. o konkurze a reštrukturalizácii. Do roku 2005 sa na Slovensku namiesto reštrukturalizácie používal inštitút nazývaný vyrovnanie, ktorý bol prevzatý z rakúsko-nemeckého práva, ale neosvedčil sa.
Právne predpisy upravujúce konkurzné právo po celom svete umožňujú predísť krízovej situácii podnikateľov alebo aspoň minimalizovať jej nepriaznivé dôsledky tým, že sa snažia vytvoriť právne inštitúty, za pomoci ktorých môže dlžník predísť likvidačnému konkurzu. Podstatou takýchto postupov je zabezpečenie právnej ochrany dlžníka pred jeho veriteľmi a to najmä zabránenie výkonu exekúcií a zabránenie výkonu zabezpečovacích práv. Poskytnutím právnej ochrany dlžníkovi sa vytvorí priestor pre sanačné konanie, ktorým sa má dosiahnuť ekonomická záchrana dlžníka. Sanačné konanie, ktoré sa na Slovensku označuje ako reštrukturalizačné konanie, umožňuje dlžníkovi počas jej priebehu pokračovať v podnikateľskej činnosti a to pod dohľadom súdu, reštrukturalizačného správcu a samozrejme veriteľov. 
Reštrukturalizácia má zákonom prísne stanovený postup a určené procesné lehoty, to všetko tak, aby nemohlo prísť k neúmernému predlžovaniu celého konania. Podmienkou reštrukturalizácie je uspokojenie pohľadávok veriteľov dlžníka v reštrukturalizácii vo väčšom rozsahu ako by boli uspokojené v prípade likvidačného konkurzu, ďalej aby bola zachovaná podstatná časť prevádzky podniku, dlžníkovi musí hroziť úpadok, alebo sa už v úpadku nachádza a dlžník musí byť podnikateľským subjektom.
Švédske národné futsalové družstvo mužov

Švédske národné futsalové družstvo mužov je národné družstvo mužov, ktoré reprezentuje Švédsko v medzinárodných futsalových súťažiach a priateľských zápasoch. Funguje pod záštitou "Svenska Fotbollförbundet" (SvFF). Vzniklo v roku 2003, ale až od roku 2012 začalo fungovať pod federáciou SvFF. Vo februári 2017 mu patrilo vo svetovom futsalovom rebríčku 67. miesto. 
Vrcholné podujatia.
Na majstrovstvách sveta FIFA sa švédske družstvo nepredstavilo ani raz, pretože sa zúčastnilo iba jednej neúspešnej kvalifikácie. V nej dokázalo vyhrať svoju predkvalifikačnú skupinu a postúpilo do hlavnej kvalifikácie, v ktorej získalo jediný bod a nepostúpilo do baráže.
Na majstrovstvá Európy UEFA sa družstvo takisto neprebojovalo. Svoju prvú kvalifikáciu absolvovalo až v roku 2013 na ME 2014. V predkvalifikačnej skupine prekvapujúco ako nováčik vyhralo všetky 3 zápasy a postúpilo do hlavnej kvalifikácie. V nej naopak všetky zápasy prehralo a v 3 zápasoch strelilo iba 2 góly. Z nasledujúcich dvoch predkvalifikačných skupín už ale ďalej nepostúpilo.
Waleské národné futsalové družstvo mužov

Waleské národné futsalové družstvo mužov je národné družstvo mužov, ktoré reprezentuje Wales v medzinárodných futsalových súťažiach a priateľských zápasoch. Funguje pod záštitou "Football Association of Wales" (FAW). Prvý medzinárodný zápas absolvovalo až v roku 2012. Vo februári 2017 mu patrilo vo svetovom futsalovom rebríčku 90. miesto. 
Vrcholné podujatia.
Na majstrovstvách sveta FIFA sa waleské družstvo nepredstavilo ani raz. Prvej kvalifikácie sa zúčastnilo až v roku 2015 na MS 2016. V predkvalifikačnej skupine vyhralo jediný zápas a obsadilo nepostupové 3. miesto. 
Na majstrovstvá Európy UEFA sa družstvo takisto neprebojovalo. Svoju prvú kvalifikáciu absolvovalo až v roku 2013 na ME 2014. V predkvalifikačnej skupine prehralo všetky 3 zápasy, ten najtesnejší s domácim tesne , a nepostúpilo do hlavnej kvalifikácie. V nasledujúcej kvalifikácii už dokázalo bodovať po víťazstve v predkvalifikačnej skupine nad , ale nestačilo mu to na postup do hlavnej kvalifikácie. Z predkvalifikačnej skupiny v roku 2017 na ME 2018 opäť nepostúpilo, hoci sa mu podarilo bodovať v dvoch zápasoch.
Operácia Shingle

Operácia Shingle alebo aj vylodenie pri Anziu bola spojenecká obojživelná operácia, ktorá bola súčasťou talianskeho ťaženia, začatá 22. januára 1944 v priestore Anzia a Nettuna na pobreží Tyrrhenského mora. Operácii velil americký generálmajor John P. Lucas so zámerom vpadnúť do tyla nemeckým jednotkám bojujúcim na tzv. Zimnej (resp. Gustavovej línii) a otvoriť cestu na Rím, ktorý leží iba okolo na sever od Anzia. Následné boje sa zvyknú označovať ako bitka pri Anziu.
Úspech vylodenia závisel od faktoru prekvapenia a rýchlosti postupu oboch strán, keďže miesto vylodenia bolo obklopené hornatým územím a vysušenými močiarmi. Akékoľvek zdržanie tak mohlo znamenať uviaznutie útočníka. Samotné vylodenie prebehlo bez akéhokoľvek odporu a bolo pre Nemcov obrovským prekvapením. Spojeneckej prieskumnej jednotke sa dokonca podarilo dostať na predmestie Ríma. Napriek týmto okolnostiam Lucas nedal rozkaz na postup a zahodil moment prekvapenia a namiesto útoku sa sústredil na konsolidáciu vlastných jednotiek, postup bol odhodlaný nariadiť až keď naň budú jednotky pripravené.
Kým Lucas stál na mieste, poľný maršal Albert Kesselring, nemecký veliteľ na talianskom bojisku, poslal do prstenca obopínajúceho spojenecké predmostie každú voľnú jednotku. Nemci takisto zastavili odvodňovací systém a nechali zaplaviť bývalý močiar so zámerom čiastočne tak odrezať spojenecké jednotky a zvýšiť riziko epidémie.
Po mesiaci ťažkých, ale nerozhodných bojov, bol Lucas odvolaný a nahradený generálmajorom Lucianom Truscottom. Spojencom sa podarilo preraziť až v máji, ale namiesto úderu do talianskeho vnútrozemia a prerušenia zásobovacích komunikácií nemeckej 10. armády bojujúcich pri Cassine sa Spojenci pohli na Rím, ktorý oslobodili 4. júna 1944. To umožnilo nemeckej 10. armáde usporiadaný ústup na sever od Ríma, ich preskupenie a pokračovanie v bojoch až kým nedosiahli ďalšiu pripravenú obrannú líniu – Gótsku líniu.
Agaméstor (archón)

Agaméstor alebo Agaméstór (, ) je v gréckej mytológii syn a následník aténskeho archonta Thespiea. 
Agaméstor sa stal archontom v Aténach po smrti svojho otca Thespiea a ako uvádza antický autor Hieronym, jeho vláda trvala od roku 824 pred Kr. do roku 797 pred Kr.
Agaméstor, už v poradí jedenásty dedičný archón, vládol 18 rokov a po ňom úrad archonta v Aténach prevzal jeho syn Aischylos. Okrem týchto informácií nám antickí autori o ňom nič bližšieho neuvádzajú.
Islandské národné futsalové družstvo mužov

Islandské národné futsalové družstvo mužov je národné družstvo mužov, ktoré reprezentuje Island v medzinárodných futsalových súťažiach a priateľských zápasoch. Funguje pod záštitou "Knattspyrnusamband Íslands" (KSÍ). Prvý medzinárodný zápas odohralo až v roku 2011, keď sa zúčastnilo kvalifikácie na ME 2012. Vo februári 2016 mu patrilo vo svetovom futsalovom rebríčku 128. miesto. 
Vrcholné podujatia.
Na majstrovstvách sveta FIFA sa islandské družstvo nepredstavilo ani raz, pretože sa nezúčastnilo žiadnej kvalifikácie. 
Na majstrovstvá Európy UEFA sa družstvo takisto neprebojovalo. Svoju prvú kvalifikáciu absolvovalo až v roku 2011 na ME 2012. V predkvalifikačnej skupine, ktorú organizoval práve Island, najprv prehralo tesne s a potom mu na postup do hlavnej kvalifikácie nestačili ani 2 víťazstvá na a . Nasledujúcich dvoch kvalifikácií sa nezúčastnilo.
Thespieus

Thespieus môže byť:
Andrej Bohuš

Andrej Bohuš (*? – † 30. máj 1720, Judenburg) bol jezuita, ktorý pochádzal zo šľachtického rodu Bohušovcov. Vyštudoval na univerzite v Trnave, kde sa stal profesorom. Kvôli zdravotným ťažkostiam v roku 1715 odišiel učiť na univerzitu do Záhrebu. Zomrel v meste Judenburg 30. mája 1720.
Adirondack Mountains

Adirondack Mountains je pohorie v Spojených štátoch amerických, v štáte New York. Známe je predovšetkým strediskom zimných športov Lake Placid, kde sa v rokoch 1932 a 1980 konali zimné olympijské hry. 
Je súčasťou Kanadského štítu, najvyšším vrchom je Marcy s výškou Je ohraničené riekami svätého Vavrinca, Hudson a Mohawk.
Arifrón

Arifrón (, ) môže byť:
Diognétos

Diognétos (, ) môže byť:
Sanmarínske národné futsalové družstvo mužov

Sanmarínske národné futsalové družstvo mužov je národné družstvo mužov, ktoré reprezentuje San Maríno v medzinárodných futsalovýchových súťažiach a priateľských zápasoch. Funguje pod záštitou "Federazione Sammarinese Giuoco Calcio" (FSGC). Patrí medzi priekopníkov futsalu, keď prvý reprezentačný zápas odohralo už v roku 1985. Vo februári 2017 mu patrilo vo svetovom futsalovom rebríčku 114. miesto. 
Vrcholné podujatia.
Na majstrovstvách sveta FIFA sa sanmarínske družstvo nepredstavilo ani raz. Prvej kvalifikácie sa zúčastnilo až v roku 2015 na MS 2016 a v predkvalifikačnej skupine prehralo všetky 3 zápasy. 
Na majstrovstvá Európy UEFA sa družstvo rovnako neprebojovalo ani raz. Svoju prvú kvalifikáciu absolvovalo až v roku 2011 na ME 2012. V predkvalifikačnej skupine prehralo všetky 3 zápasy a nepostúpilo ďalej. V kvalifikácii na ME 2014 rovnako skončilo predkvalifikačnej skupine posledné, keď znova prehralo všetky zápasy, prekvapujúco aj s nováčikom kvalifikácie.
Limnokvarcit

Limnokvarcit je tradičné označenie pre silicity tvorené opálom, chalcedónom a ojedinele kremeňom, ktoré vznikli vyzrážavaním v plytkých jazerných panvách pri postvulkanických hydrotermálnych procesoch viazaných na činnosť neovulkanitov.
Termín zaviedol nemecký geológ F. Senft roku 1857.
Zloženie a vlastnosti.
Limnokvarcit je celistvá tvrdá hornina s lastúrnatým lomom a s ostrými hranami. Býva zvrstvený alebo masívny, často pórovitý. Farba je rôzna, najčastejšie biela ale existujú aj tmavšie - čiernosivé limnokvarcity. Skladá sa zo zrniečok chalcedónu a opálu mikroskopickej veľkosti. Jedná sa o SiO2 hmotu. Často obsahuje rastlinné zvyšky (stonky, konáriky a rastlinný detrit) močaristého charakteru. Limnokvarcity vznikajú vyzrážaním oxidu kremičitého z horúcich prameňov v jazernom prostredí. Horúce pramene sú prejavy a dozvuky vulkanickej aktivity. Biele odrody obsahujú až 99% oxidu kremičitého. V čiernosivých odrodách je často zvýšený obsah CaO. Alkálie takmer chýbajú. Zvetrávanie je len mechanické.
Výskyt.
Limnokvarcity sa vyskytujú v oblastiach, kde v mladších treťohorách prebiehal ryolitový vulkanizmus. V Slovenských neovulkanitoch sú viazané na výskyty jastrabskej formácie (sarmat-panón).
Lokality.
Na Slovensku sú známe v južnej časti Kremnických vrchov (Bartošova Lehôtka) a Žiarskej kotline (medzi Starou Kremničkou, Slaskou a Lutilou), v Štiavnických, Slanských a Zemplínských vrchoch. Niekedy pre svoju vysokú odolnosť zvetrávaniu tvoria morgologicky výrazné tvrdoše, ako napr. pri Trubíne.
Obdobné horniny proterozoického veku sú známe aj z Českého masívu z juhozápadných Čiech.
Použitie.
Od stredoveku sa limnokvarcit používal na výrobu mlynských kameňov. V súčasnosti sa používa pri výrobe ferozliatiny. Ako stavebný materiál pri stavbe ciest a ako kamenivo.
Ekologický gradient

Ekologický gradient alebo gradient je postupná zmena intenzity faktora prírodného prostredia (napr. vlhka, tepla, dĺžky osvetlenia), ktorá ovplyvňuje organizmy.
Príklady:
Klina, ktorá vznikla pozdĺž ekologického gradientu, sa nazýva ekoklina. Niektoré texty však stotožňujú ekologický gradient s ekoklinou.
Gibraltárske národné futsalové družstvo mužov

Gibraltárske národné futsalové družstvo mužov je národné družstvo mužov, ktoré reprezentuje Gibraltár v medzinárodných futsalových súťažiach a priateľských zápasoch. Funguje pod záštitou "Gibraltar Football Association" (GFA). Svoj prvý zápas odohralo až v roku 2013 v kvalifikácii na ME 2014. Na kvalifikáciu nastúpilo po tom, čo UEFA priznala Gibraltár ako dočasného člena v októbri 2012. Vo februári 2017 mu patrilo vo svetovom futsalovom rebríčku 112. miesto. 
Vrcholné podujatia.
Na majstrovstvách sveta FIFA sa gibraltárske družstvo nepredstavilo ani raz. Prvej kvalifikácie sa zúčastnilo až v roku 2015 na MS 2016. V predkvalifikačnej skupine prehralo všetky 3 zápasy a skončilo v nej posledné.
Na majstrovstvá Európy UEFA sa družstvo rovnako neprebojovalo ani raz. Svoju prvú kvalifikáciu absolvovalo až v roku 2013 na ME 2014. V predkvalifikačnej skupine prehralo v premiére národného tímu prvé 2 zápasy s a domácim , čo znamenalo, že do hlavnej kvalifikácie nepostúpilo. V treťom zápase už len prekvapujúco dokázalo zvíťaziť nad a skončilo v skupine tretie. V nasledujúcej kvalifikácii prehralo v predkvalifikačnej skupine všetky 3 zápasy a rovnako obsadilo nepostupové miesto.
Vachtang Murvanidze

Vachtang Murvanidze (; * 13. október 1979, Tbilisi, ZSSR, dnes Gruzínsko) je bývalý gruzínsky krasokorčuliar, dnes pôsobí ako tréner a choreograf v USA. Je sedemnásobným majstrom Gruzínska v krasokorčuľovaní, reprezentoval Gruzínsko na zimných olympijských hrách v rokoch 2002 (17. miesto) a 2006 (28. miesto). Jeho najvyššie umiestnenie na majstrovstvách Európy bolo 7. miesto v roku 2003. Na ZOH 2006 bol zástavníkom Gruzínska na otváracom ceremoniáli.
Thespieus (archón)

Thespieus (, ) je v gréckej mytológii syn a následník aténskeho archonta Arifróna. 
Thespieus svoj úrad archonta prevzal v Aténach po smrti svojho otca Arifróna. Antický autor Hieronym uvádza, že vládol od roku 824 pred Kr. do roku 797 pred Kr. a jeho nástupcom sa potom stal syn Agaméstor.
Podľa Eusebia z Kaisareie počas 27 ročnej vlády Thespiea ustanovil Lykurgos v Sparte nové zákony, ktoré upevnili jej oligarchické zriadenie. Odkedy sa v Sparte ustanovilo toto štátne zriadenie, pramenila z neho moc, čo im umožnila zasahovať do usporiadania iných štátov a neskôr sa stalo hlavným dôvodom sporov z demokratickými Aténami.
Arifrón (archón)

Arifrón (, ) je v gréckej mytológii syn a následník aténskeho archonta Ferekla. 
Arifrón svoj úrad archonta v Aténach prevzal po smrti svojho otca Ferekla. Antický autor Hieronym uvádza, že vládol od roku 845 pred Kr. do roku 825 pred Kr.
Po dvadsaťročnej vláde Arifróna sa jeho nástupcom stal syn Thespieus. Antickí autori nám okrem týchto informácii o jeho vláde nič bližšieho nezaznamenali. Počas jeho panovania zanikla Asýrska ríša, potom ako bol jej kráľ Sardanapalos zabitý.
Zimná línia

Zimná línia je názov pre systém nemeckých opevnení v Taliansku, vybudovaných organizáciou Todt počas druhej svetovej vojny.
Hlavná obranná línia niesla názov Gustavova línia, križovala Apeninský polostrov severným smerom, pridŕžala sa riečky Garigliano od jej ústia do Tyrrhenského mora, prekračovala Apeniny a končila pri ústí rieky Sangro do Jadranského mora. 
Okrem "Gustavovej línie" mala ešte ďalšie podporné línie (v zozname od juhu na sever):
Kravské meno

Kravské meno je zoonymum pre samicu tura domáceho, ktorá sa už aspoň raz otelila.
Pomenúvanie kráv na Slovensku siaha do dávneho obdobia. Najstaršie mená kráv, ktoré sú písomne doložené sú v slovenčine známe od 16. storočia. Išlo o protokol Liptovskej stolice z roku 1588. V začiatkoch bola prevládajúcou motiváciou pre určenie mena kravy jej farba. Až neskôr sa začali dávať mená podľa pôvodu predkov danej kravy alebo súčasného vlastníka. Neskôr sa začali dávať aj krstné ženské mená, ktoré neboli príliš frekventované. Výskum kravských mien je dôležitý z hľadiska spoznávania histórie jazyka a jeho nárečí (najmä z oblasti lexiky a slovotvorby), rovnako ako aj pri spoznávaní staršieho spôsobu života a rozmýšľania.
Základné členenie kravských mien je na:
Kravské meno a dojivosť.
Výskumníci Catherine Douglasová a Peter Rowlinson z Newcastle University v ich štúdii zahŕňajúcej 516 farmárov zistili, že kravy, ktoré majú meno, majú o 3,4 % vyššiu dojivosť ako kravy, ktoré meno nemajú.
Parný rušeň 498.1

Parný rušeň 498.1 alebo aj Albatros 1 bol rad parných rušňov vyrábaných v 50. rokoch 20. storočia v Škode Plzeň. Vyrobených bolo 15 rušňov, ktoré technicky vychádzali z radu 498.0. Technické vylepšenia úspešného predchodcu posunuli tieto rušne na konštrukčný vrchol parných lokomotív v Česko-Slovensku a boli nasadzované na diaľkové rýchlikové trasy Praha – Žilina – Košice, Praha – Bratislava – Nové Zámky a Bratislava – Košice, s mesačným dosahom až 20 000 km, až do roku 1973.
Rad 498.1 bol trojvalcový rušeň s pojazdom 2´D´1´ a 5-osovým tendrom 935.2 a bol vyrábaný v rokoch 1954 až 1955. Oproti svojim predchodcom radu 498.0 mal väčší kotol, prevzatý z radu 556.0 a teda aj zvýšený výkon, ktorý umožňoval ťahať 1 000 tonový (nákladný) vlak rýchlosťou takmer 100 km/h.
Rušeň 498.106 dosiahol 27. augusta 1964 na skúšobnom okruhu pri Velimi rýchlosť 162 km/h, čo je rýchlostný rekord našich parných rušňov. Po elektrifikácii hlavných tratí ČSSR boli rušne postupne vyraďované.
Do súčasnosti sa zachovali 3 z 15 vyrobených rušňov:
Momentálne jediná prevádzkyschopná lokomotíva, rušeň 498.104, bol odovzdaný 24. decembra 1954. Cena rušňa bola 841 000 Kčs a jedného tendra radu 935.2 ďalších 283 200 Kčs.
Talianska sociálna republika

Talianska sociálna republika (, RSI, známa aj ako Republika Salò, tal. "Repubblica di Salò") bola fašistický bábkový štát nacistického Nemecka, ktorý vznikol na časti územia Talianskeho kráľovstva pod kontrolou Osi na jeseň 1943. Hlavou štátu bol Benito Mussolini. Za svoje hlavné mesto proklamovala Rím, ale faktickým sídlom ústrednej moci bolo kúpeľné mesto Salò na brehoch Gardského jazera, od čoho bol odvodený aj hovorový názov štátu (od roku 1944 bolo faktickým hlavným mestom Miláno). 
Napriek vlastným vojenským jednotkám sa musela krajina opierať o nemeckú armádu, ktorá zaisťovala poriadok v štáte a bojovala proti spojeneckým jednotkám postupujúcim na sever. 
Talianska sociálna republika vznikla po úspešnom vyslobodení Benita Mussoliniho zo zajatia na Gran Sasse (12. septembra 1943) a obnovení Mussoliniho moci 23. septembra 1943. 25. apríla 1945 spojenecká ofenzíva do severného Talianska a partizánske povstanie znamenali faktický zánik štátu. Jeho predstavitelia skončili neslávne: 28. apríla boli zastrelení a ich telá vystavené na milánskom námestí Piazzale Loreto.
Sovietske národné futsalové družstvo mužov

Sovietske národné futsalové družstvo mužov bolo národné družstvo mužov, ktoré reprezentovalo Sovietsky zväz a neskôr Spoločenstvo nezávislých štátov (SNŠ) v medzinárodných futsalových zápasoch. Fungovalo pod záštitou "Federacija futbola SSSR". 
V roku 1991 odohralo iba 4 oficiálne zápasy, z toho ani jeden nebol súťažný a potom pod vlajkou SNŠ v roku 1992 ďalších 7 zápasov. 4 zápasy z tých siedmich tvorili kvalifikačné stretnutia o postup na MS 1992. Po úspešnej kvalifikácii ich na samotnom šampionáte už reprezentovali reprezentanti samostatného Ruska, ako nástupnícka krajina. Po rozpade Sovietskeho zväzu vzniklo a tiež . Neskôr si vytvorili aj ostatné postsovietske republiky vlastné futsalové výbery.
Španielske národné futsalové družstvo žien

Španielske národné futsalové družstvo žien je národné družstvo žien, ktoré reprezentuje Španielsko v medzinárodných futsalových súťažiach a priateľských zápasoch. Funguje pod záštitou "Real Federación Española de Fútbol" (RLEF). Prvý medzinárodný zápas absolvovalo už v roku 1997. Jeho najväčším úspechom je zisk troch medailí na neoficiálnych majstrovstvách sveta žien.
Vrcholné podujatia.
Španielske družstvo sa predstavilo na všetkých turnajoch Svetového turnaja žien, na ktorých získalo 4 medaily. V roku 2011 a 2013 striebornú, keď podľahlo až vo finále , a v roku 2010 bronzovú, keď v semifinále podľahlo susednému Portugalsku a zápas o bronz sa už nehral. V roku 2012 získalo opäť bronzovú medailu vďaka víťazstvu nad Ruskom v boji o 3. miesto.
Tri dcéry

Tri dcéry "(angl. Three daughters)" je slovenská balada režiséra Štefana Uhra. Film vznikol podľa námetu a scenára Alfonza Bednára. "„Tri dcéry sú Uhrovou najdôslednejšou kritikou systému. Nikdy predtým ani potom nenakrútil titul, ktorý by tak zásadne obnažil antihumánosť totalitnej spoločnosti.“"
Synopsa.
Balada o troch dcérach mapuje prvé roky totalitného režimu začiatkom päťdesiatych rokov. Otec Majda (Jozef Čierny) sa rozhodne nedeliť majetok medzi svoje štyri deti. Preto sa rozhodne svoje tri dcéry, Máriu, Zuzana a Teréziu, poslať do kláštora a všetky role zanechať synovi. Na začiatku režimu im však všetku pôdu zaberú a starého Majdu aj so synom a nevestou vysťahujú do neexistujúcej dediny. Zabraná pôda sa stala jablkom sváru medzi Majdom a jeho synom Jozefom, ktorý otcovi vyčíta, že pôdu nerozdelil spravodlivo medzi všetky svoje deti. Keď sa Starý Majda ocitne bez strechy nad hlavou a bez majetku, rozhodne sa navštíviť všetky tri dcéry a poprosiť ich o odpustenie a o pomoc. Pochopenia a pomoci sa mu nakoniec dostane len u najmladšej z dcér, u Terézie, ktorá slúži v kláštore ako sestra Klemencia.
Lokácie natáčania.
Film "Tri dcéry (1967)" sa nakrúcal v exteriéroch Doupov, Kopčany, Skalica a v okolí Holíča.
Aditi

Aditi je védska a hinduistická bohyňa, matka bohov. Je matkou boha Višnua. Má dvanásť detí-bohov, známych ako áditjovia: Vivasván, Arjamá, Púšan, Tvaštar, Savitar, Bhaga, Dhátá, Vidhátá, Varuna, Mitra, Šatru a Urukrama.
Portugalské národné futsalové družstvo žien

Portugalské národné futsalové družstvo žien je národné družstvo žien, ktoré reprezentuje Portugalsko v medzinárodných futsalových súťažiach a priateľských zápasoch. Funguje pod záštitou "Federação Portuguesa de Futebol" (FPF). Prvý medzinárodný zápas absolvovalo už v roku 1997. Jeho najväčším úspechom je zisk troch medailí na neoficiálnych majstrovstvách sveta žien.
Vrcholné podujatia.
Portugalské družstvo sa predstavilo na všetkých turnajoch Svetového turnaja žien, na ktorých získalo 3 medaily. V roku 2010 a 2012 striebornú, keď zakaždým podľahlo až vo finále . V roku 2011 získalo bronzovú medailu, keď v semifinále nestačilo na susedné Španielsko a v zápase o bronz zvíťazilo jasne nad Ruskom. V roku 2013 v stretnutí o 3. miesto tentoraz podľahlo Rusku.
Gustavova línia

Gustavova línia je názov pre sériu nemeckých opevnení v strednom Taliansku, vybudovaných organizáciou Todt počas druhej svetovej vojny. Tvorila základ tzv. Zimnej línie, ktorá mala za cieľ zadržať postup Spojencov. 
Táto obranná línia križovala Apeninský polostrov severným smerom, pridŕžala sa riečky Garigliano od jej ústia do Tyrrhenského mora, prekračovala Apeniny, opierala sa o Monte Cassino a končila pri ústí rieky Sangro do Jadranského mora.
Music of the Spheres

Music of the Spheres je dvadsiaty štvrtý a zatiaľ posledný štúdiový album britského multiinštrumentalistu a skladateľa Mika Oldfielda vydaný v roku 2008. V britskom rebríčku predajnosti sa umiestnil na 8. mieste.
Albumom "Music of the Spheres" sa Oldfield prvýkrát pustil do oblasti vážnej hudby. Jediné dva skoršie počiny v tejto oblasti boli albumy "The Orchestral Tubular Bells", ktorý bol pre orchester upravený až dodatočne Davidom Bedfordom, a album "The Millennium Bell", ktoré orchester sprevádza rockové nástroje. Hudba na "Music of the Spheres" je ale čisto symfonická doplnená o akustické gitary Mika Oldfielda. Ako sólisti na albume účinkujú Hayley Westenra (spev a vokály) a čínsky pianista Lang Lang.
Gótska línia

Gótska línia (, ) je názov pre systém nemeckých opevnení v severnom Taliansku, vybudovaných počas druhej svetovej vojny. Predstavovala poslednú veľkú obrannú líniu, ktorá mala zadržať spojenecký postup na talianskom fronte. Na tejto línii sa bojovalo prakticky až do začiatku mája 1945. Opierala sa o horský masív Apenín, prebiehala od pobrežia Tyrrhenského mora na sever od Florencie k Pesaru na jadranskom pobreží.
Muzeon Erec Jisrael

Muzeon Erec Jisrael () je historické a archeologické múzeum ležiace na južnom okraji telavivskej štvrti Ramat Aviv v Izraeli. Spoločne s ďalšími tu situovanými kultúrnymi inštitúciami tvorí dištrikt zvaný Kirjat ha-Muze'onim ("Múzejné mesto").
Múzeum bolo založené v roku 1953 a predstavuje veľkú zbierku archeologických, antropologických a historických artefaktov organizovaných v niekoľkých múzejných pavilónoch. Každý pavilónov je venovaný inej téme: sklu, keramike, minciam, medi atď. Súčasťou múzea je aj planetárium.
V krídle múzea s názvom „Človek a jeho práca“ je expozícia starovekých metód tkania, výroby šperkov a hrnčiarstva, mletia zrnín a pečenia chleba. V areáli múzea sa nachádzajú archeologické vykopávky Tel Kasil, v ktorých bolo odhalených dvanásť rôznych vrstiev. Zachytávajú jednotlivé kultúry, ktoré v tejto oblasti žili. Súčasťou múzea je aj poštový pavilón, ktorý predstavuje históriu poštovej služby v zemi izraelskej od polovice 19. storočia do založenia Izraela v roku 1948.
Ferekles

Ferekles alebo Fereklés (, ) je v gréckej mytológii syn a následník aténskeho archonta Diognéta. 
Po smrti aténskeho archonta Diognéta prevzal vládu v Aténach jeho syn Ferekles. Antický autor Hieronym uvádza, že Ferekles vládol od roku 864 pred Kr. do roku 845 pred Kr. a potom jeho úrad prevzal syn Arifrón.
O Ferekleovi nie sú známe žiadne dobové historické záznamy. V deviatom storočí pred Kr. bolo písmo v starovekom Grécku ešte len v kolíske a zoznam aténskych panovníkov sa vytvoril až o mnoho storočí neskôr a preto je možné, že Ferekles a aj jeho predchodcovia sú len mýtickými postavami.
Majstrovstvá Európy v krasokorčuľovaní 2009

Majstrovstvá Európy v krasokorčuľovaní 2009 bol 101. ročník súťaže európskych krasokorčuliarov organizovaný Medzinárodnou korčuliarskou úniou (ISU). 
Súťaž sa konala od 20. januára do 25. januára 2009 v fínskom hlavnom meste Helsinki na štadióne Hartwall-areena. Majstrovstvá prebiehali v štyroch kategóriách - muži, ženy, športové dvojice a tanečné páry.
Účastníci.
Právo účasti.
Právo zúčastniť sa majstrovstiev majú športovci registrovaní v európskych národných krasokorčuliarskych zväzoch a ktorí do 1. júla 2008 dosiahli vekovú hranicu 15 rokov. Na základe výsledkov na predchádzajúcich majstrovstvách Európy majú jednotlivé krajiny právo nominovať medzi jedným až troma nominantmi do každej disciplíny. Každý národný krasokorčuliarsky zväz si mohol nastaviť vlastné kritériá, podľa ktorých nominoval svojich účastníkov.
Právo nominácie viacerých súťažiacich.
Každá krajina má právo nominovať jedného súťažiaceho do súťaže. Na základe umiestnenia na predchádzajúcich majstrovstvách Európy mali nasledovné krajiny právo nominovať viac ako jedného súťažiaceho:
Program podujatia.
Program podujatia je uvádzaný v miestnom čase (stredoeurópsky čas, ktorý sa používa na Slovensku je posunutý o -1 hodinu).
Gülfem Hatun

Gülfem (Gûlfâm) Hatun (v osmanskej turečtine: گلفام خاتون, * asi 1497 – † 1562, Istanbul, Osmanská ríša) bola manželkou osmanského sultána Sulejmana I.
Životopis.
Narodila sa roku 1497. Bola pravdepodobne poľského pôvodu, unesená z rodnej krajiny, podobne ako sultánky Mahidevran a Hürrem. Po príchode do paláca sa stala konkubínou Süleymana I., až kým sem nebola privedená čiernohorská otrokyňa Mahidevran Gülbahar, ktorá ju nahradila. V roku 1521 Gülfem sultánovi porodila syna, Şehzade Murada, ktorý zomrel ešte toho roku na kiahne.
Gülfem zomrela v roku 1562 v Istanbule a je pochovaná v mešite Gülfem Hatun.
Alexej Valerievič Jašin

Alexej Valerievič Jašin (; * 5. november 1973, Jekaterinburg, Rusko) je bývalý ruský hokejový útočník, naposledy hrajúci v tíme HC CSKA Moskva v sezóne KHL 2011/12. Počas svojej dlhoročnej kariéry pôsobil okrem ruských klubov aj v NHL:
7. decembra 2012 bol menovaný do funkcie generálneho manažéra Ruskej ženskej hokejovej reprezentácie.
Diognétos (syn Megakla)

Diognétos (, ) je v gréckej mytológii syn a následník aténskeho archonta Megakla. 
Diognétos svoj úrad archonta v Aténach prevzal po smrti svojho otca Megakla a podľa antického autora Hieronyma po vláde Diognéta, ktorá trvala od roku 892 pred Kr. do roku 864 pred Kr. sa archontom stal jeho syn Ferekles.
Eusebios z Kaisareie zaznamenal, že počas jeho 28 ročnej vlády začal v Sparte pôsobiť budúci jej zákonodarca Lykurgos.
Železničná stanica Nové Zámky

Železničná stanica Nové Zámky je železničná stanica v Nových Zámkoch.　 
Mesto bolo na železnicu napojené v roku 1850, kedy bola sprevádzkovaná trať medzi Bratislavou a Štúrovom. Vybudovaním tratí do Komáromu, Prievidze, Zvolena a Zlatých Moraviec vznikol dôležitý dopravný uzol.
Postupne tu bolo vybudovaných 10 koľají, 4 nástupištia a technické i personálne zázemie pre železničný uzol nadregionálneho významu. Kľúčové trate sú dvojkoľajné a elektrifikované, trate do Komárna a (od Šurian aj) Zlatých Moraviec sú jednokoľajné a neelektrifikované.
Kardiológia

Kardiológia (z gréčtiny "καρδίᾱ" "kardia" - "srdce" a λογία "logia") je medicínsky odbor, ktorý sa zaoberá sa srdcom a jeho poruchami. Lekár, ktorý sa zaoberá kardiológiou je kardiológ. Lekár, ktorý sa zaoberá kardiochirurgiou je kardiochirurg.
Megakles (syn Forba)

Megakles alebo Megaklés (, ) je v gréckej mytológii syn a následník aténskeho archonta Forba. 
Po smrti aténskeho archonta Forba sa jeho následníkom stal syn Megakles, ktorý podľa antického autora Hieronyma vládol od roku 922 pred Kr. do roku 892 pred Kr.
Okrem ďalšej písomnej zmienky, že Megakles vládol 30 rokov a jeho nástupcom bol syn Diognétos, nám antickí autori iné informácie o dejinných udalostiach týkajúcich sa tohto panovníka nepodávajú.
Forbas (syn Thersippa)

Forbas (, ) je v gréckej mytológii syn a následník aténskeho archonta Thersippa. 
Po vláde aténskeho archonta Thersippa prevzal jeho úrad syn Forbas, ktorý podľa antického autora Hieronyma vládol od roku 952 pred Kr. do roku 922 pred Kr.
Antickí autori nám okrem ďalšej písomnej zmienky, že Forbas vládol 30 rokov a jeho nástupcom bol syn Megakles, iné informácie týkajúcich sa tohto panovníka nepodávajú.
Laodamas

Laodamas alebo aj Láodamás (, ) môže byť:
Šimoniovci

Šimoniovci () je zemianska rodina pochádzajúca zo Šimonovian v Tekovskej župe (dnes súčasť Partizánskeho). Ako predikát si uvádzali "zo Šimonovian a Varšian" (). Za prapredka je považovaný "Simon comes de Wossian", ktorý je spomínaný v roku 1242 aj so synmi ako majiteľ obce "Wosyam" (neskoršie Varšany, Kalinčiakovo, dnes súčasť Levíc). V roku 1411 dostali donáciu od kráľa Žigmunda Luxemburského, v ktorej im boli potvrdené majetky v Šimonovanoch a Varšanoch.
Jeden z členov rodu, Ivan Šimoni bol opakovane zvolený za poslanca uhorského snemu.
Juraj Šimek

Juraj Šimek (* 29. september 1987, Prešov) je švajčiarsky hokejový útočník slovenského pôvodu. V súčasnosti je hráčom klubu HC 21 Prešov v slovenskej Extralige.
Klubový hokej.
V roku 2006 ho draftoval tím Vancouver Canucks z 166. miesta. Následne odišiel do zámoria, kde v sezóne 2006/07 pôsobil v tíme WHL Brandon Wheat Kings, za ktorý nazbieral v 67 stretnutiach 63 bodov (29 + 34). Po úspešnej sezóne podpísal s klubom hokejovej NHL Vancouver Canucks dvojcestnú zmluvu. Po tom, ako sa v sezóne 2007/08 nedostal do prvého tímu Canucks, hral na farme v Manitobe (AHL). Nasledujúce dve kompletné sezóny strávil v Norfolku a v decembri ho vymenili do Providence Bruins, kde odohral 11 zápasov v ktorých nebodoval. Po piatich sezónach v zámorí sa rozhodol pre návrat do Európy. S účastníkom švajčiarskej NLA Servette Ženeva sa dohodol na zmluve do roku 2014.
Reprezentácia.
Švajčiarsko reprezentoval na mládežníckych šampionátoch. V seniorskej reprezentácii doposiaľ odohral 9 zápasov a strelil jeden gól.
Hry Juhovýchodnej Ázie

Hry Juhovýchodnej Ázie alebo Hry ASEAN sú medzinárodné multišportové podujatie, usporadúvané každé 2 roky v Juhovýchodnej Ázii, pod dohľadom Federácie Hier Juhovýchodnej Ázie (SAGF). Účastnia sa ho športovci zo všetkých 11 krajín Juhovýchodnej Ázie, ktoré sú členmi SAGF. 
Dejiny.
Prvé hry, ktoré sa nazývali "Hry polostrovnej Juhovýchodnej Ázie" boli usporiadané v Bangkoku roku 1959. Zúčastnilo sa ich 6 štátov s 527 športovcami a funkcionármi, ktoré boli zároveň zakladajúcimi členmi a súťažili v 12 športoch. Tento názov niesli až do roku 1975. Medzi zakladajúcich členov patrili: Kambodža, Laos, Mjanmarsko (vtedy ako Barma), Malajzia, Singapur, Thajsko a Južný Vietnam. Od roku 1977 nesú hry súčasný názov a od tohoto roku boli formálne prijatí ďalšia 3 členovia: Brunej, Filipíny a Indonézia. V roku 2003 bol prijatý posledný člen SAGFVýchodný Timor. 
V roku 1963 sa mali konať III Hry polostrovnej Juhovýchodnej Ázie v Kambodži, ktorá ale kvôli finančným problémom musela organizáciu hier zrušiť.
Športy.
V celej histórii Hier Juhovýchodnej Ázie sa predstavilo 54 športov.
Aviakompanija Transaero

OAO Aviakompanija Transaero (rud. ОАО Авиакомпания «Трансаэро»), anglický názov: Transaero Airlines, je po spoločnosti Aeroflot druhá najväčšia letecká spoločnosť v Rusku. Spolu so spoločnosťami UTair a S7 tak tvoria štvoricu najsilnejších leteckých prepravcov.
Hovorený komponent

Hovorené komponenty sú pohyby úst, ktoré sú odvodené od hovoreného jazyka a podieľajú sa na stavbe prejavu v posunkovej reči. Nemanuálne prostriedky vrátane hovorených komponentov sa produkujú simultánne s manuálnou zložkou posunku. Hovorené komponenty v slovenskom posunkovom jazyku môžu artikulovať napr. celé slovo, polovicu slova, prvú hlásku, prvé dve slabiky a pod.
Orálny komponent

Orálne komponenty sú pohyby úst, ktoré nie sú odvodené od hovoreného jazyka a podieľajú sa na stavbe prejavu v posunkovej reči. Nemanuálne prostriedky vrátane orálnych komponentov sa produkujú simultánne s manuálnou zložkou posunku. Orálne komponenty v slovenskom posunkovom jazyku môžu byť napr. vibrujúce pery, špúlené pery, vycerené zuby, mierne vyplazený jazyk, nafúknuté líca, vyjadrujúce spojené dve hlásky: „vt“, „bi“, vyjadrujúce dve slabiky: „fifi“ a pod.
Minimálny pár

Minimálny pár sú dve jazykové jednotky, ktoré sa od seba líšia len jedným dištinktívnym rysom. Napr. v slovenskom jazyku: pes - ves (dištinktívny rys: fonéma), učiteľ - učiteľka (dištinktívny rys: prítomnosť/neprítomnosť prípony -ka).
Nepočujúci

Nepočujúci alebo nepočujúca osoba je osoba s takým poškodením sluchu, ktoré mu znemožňuje bežné zvukové dorozumievanie sa aj s použitím kompenzačnej pomôcky. Podľa doby vzniku hluchoty možno nepočujúce osoby rozdeliť na: 
Prelingválne nepočujúci.
Prelingválne nepočujúci sú také osoby, ktoré sa narodili ako nepočujúce, alebo u ktorých porucha sluchu nastala v ranom veku pred osvojením hovorenej reči (približne do 3 rokov) v takej miere, že úplne stratili sluch, alebo ich sluchová funkcia bola ťažko narušená. Následkom hluchoty sa hovorená reč nemôže rozvíjať prirodzenou cestou. Možnosť rozvíjať reč dieťaťa je osvojovaním si posunkového jazyka ako primárneho jazyka. 
Postlingválne nepočujúci.
Postlingválne nepočujúci alebo ohluchnutí sú také osoby, u ktorých hluchota nastala po ukončení spontánneho vývinu hovorenej reči (približne od 3 rokov). Majú vybudovaný hovorený jazyk. Na rozdiel od prelingválne nepočujúcich si ohluchnutí hovorenú reč môžu osvojiť prirodzenou cestou. 
Do tejto skupiny sa zaraďujú aj nedoslýchaví a osoby s kochleárnym implantátom.
Nedoslýchavý

Nedoslýchavý alebo nedoslýchavá osoba je osoba, u ktorej poškodenie sluchového orgánu spôsobuje narušenie sluchového vnímania do takej miery, že pomocou načúvacích aparátov môžu vnímať hovorenú reč (aj keď obmedzene). Následky nedoslýchavosti sú vo veľkej miere ovplyvnené časovým faktorom, kedy došlo k strate sluchu, a tiež spontánne pôsobiacimi sociálnymi faktormi.
Osoba s kochleárnym implantátom

Osoba s kochleárnym implantátom je osoba, ktorá má kochleárny implantát a pomocou tohto prostriedku si môže osvojiť hovorenú reč a schopnosť zapamätať si sluchové vnemy. Osoba s kochleárnym implantátom po úspešnej implantácii a nadväznej dobrej starostlivosti sa v podstate stáva nedoslýchavou, nie však počujúcou.
Adiudicatio

Adiudicatio (lat.) je latinský právnický termín pôvodom z rímskeho práva. Označuje časť žaloby používanej v sporoch o spoluvlastníctvo, konkrétne príkaz prétora sudcovi, aby prisúdil vlastnícke alebo iné vecné právo jednému zo spoluvlastníkov a ostatných odškodnil. Žaloba teda mala určovací charakter.